A Pepineddu e Totona Fulghesu de Laconi

Retzide, Pepineddu cun Totona,
de s'auguru meu sa mertzede.
Si sa cumpagna no t'at datu erede,
atzeta su destinu e la perdona.

Deus, in bos cuntzeder vida ona,
totu bos diat e nudda bos lede.
Muzere tua, che reina in sede,
sa fortuna la selvat che padrona.

Sos fizos sun unu donu 'e Deu,
ma tue jà as amigos po aggualu
e-d-est meriìu tou cussu donu.

Sos fizos, si sun bonos, dan recreu
però po tenner unu fizu malu,
mezus a tenner un'amigu onu.

Su vinti 'e Frealzu 1971